Ako sa mení výška stravného pri tuzemskej pracovnej ceste od júla 2019?

Osobe na pracovnej ceste patrí okrem iných cestovných náhrad podľa zákona o cestovných náhradách aj **nárok na stravné, a to za každý kalendárny deň pracovnej cesty** (v trvaní viac ako 5 hodín).

Uvedené znamená, že osoba na pracovnej ceste má nárok na stravné, pričom výška nároku na stravné závisí od:

* dĺžky trvania pracovnej cesty v kalendárnych dňoch, a
* času trvania pracovnej cesty v danom dni.

Podľa toho, ako dlho trvá pracovná cesta v daný kalendárny deň rozlišujeme tri časové pásma a nároky na stravné nasledovne:

* **5 až 12 hodín**: nárok na stravné od 1.7.2019 **vo výške 5,10 €** (do 30.6.2019: 4,80 €),
* **nad 12 hodín až 18 hodín**: nárok na stravné od 1.7.2019 **vo výške 7,60 €** (do 30.6.2019: 7,10 €),
* **nad 18 hodín**: nárok na stravné od 1.7.2019 **vo výške 11,60 €** (do 30.6.2019: 10,90 €).

To znamená, že nárok na stravné sa pri prvom časovom pásme 5 až 12 hodín zvýši o 30 centov, pri druhom časovom pásme nad 12 hodín až 18 hodín o 50 centov a pri treťom časovom pásme sa nárok na stravné zvýši až o 70 centov.

Prečítajte si celý článok na: <https://www.podnikajte.sk/stravne-a-pracovne-cesty/stravne-od-1-7-2019> © Podnikajte.sk